CELEX: 62006CO0200
Language: lv
Date: 2008-10-06
Title: Tiesas rīkojums (sestā palāta) 2008. gada 6.oktobrī.#Raffinerie Tirlemontoise SA pret Bureau d’intervention et de restitution belge (BIRB).#Lūgums sniegt prejudiciālu nolēmumu: Tribunal de première instance de Bruxelles - Beļģija.#Tiesas Reglamenta 104. panta 3. punkts - Cukurs - Ražošanas maksājumi - Kvotu režīma piemērošanas noteikumi - Cukura daudzuma, kas iekļauts pārveidotajos produktos, ņemšana vērā - Eksportējamā pārpalikuma noteikšana - Vidējo zaudējumu noteikšana.#Lieta C-200/06.

Tiesas (sestā palāta) 2008. gada 6. oktobra rīkojums – Raffinerie Tirlemontoise/Bureau d'intervention et de restitution belge(BIRB)
      (lieta C‑200/06)
      Tiesas Reglamenta 104. panta 3. punkts – Cukurs – Ražošanas maksājumi – Kvotu režīma piemērošanas noteikumi – Cukura daudzuma, kas iekļauts pārveidotajos produktos, ņemšana vērā – Eksportējamā pārpalikuma noteikšana – Vidējo zaudējumu noteikšana
      Lauksaimniecība – Tirgu kopīgā organizācija – Cukurs – Ražošanas maksājums (Padomes Regulas Nr. 2038/1999 33. panta 1. punkts un Regulas Nr. 1260/2001 15. panta 1. punkta c) un
         d) apakšpunkts; Komisijas Regula Nr. 2267/2000, Regula Nr. 1993/2001, Regulas Nr. 314/2002, kas grozīta ar Komisijas Regulu
         Nr. 1140/2003 un Regulu Nr. 38/2004, 6. panta 4. un 5. punkts, Regula Nr. 1837/2002, Regula Nr. 1762/2003 un Regula Nr. 1775/2004)
         (sal. ar 24.–29., 31.–33. un 34.–40. punktu un rezolutīvās daļas 1) un 2) punktu)
      
      Priekšmets
      
         Lūgums sniegt prejudiciālu nolēmumu – 
               Tribunal de première instance de Bruxelles
                – Padomes 2001. gada 19. jūnija Regulas (EK) Nr. 1260/2001 par cukura tirgu kopīgo organizāciju (OV L 178, 1. lpp.) 15. panta
                  interpretācija – Komisijas 2002. gada 20. februāra Regulas (EK) Nr. 314/2002, ar ko paredz sīki izstrādātus noteikumus kvotu
                  sistēmas piemērošanai cukura nozarē (OV L 50, 40. lpp.), spēkā esamība – Komisijas 2004. gada 14. oktobra Regulas (EK) Nr. 1775/2004,
                  ar ko 2003./2004. tirdzniecības gadam nosaka ražošanas maksājumu apjomus cukura nozarē (OV L 316, 64. lpp.), Komisijas 2003. gada
                  7. oktobra Regulas (EK) Nr. 1762/2003, ar ko 2002./2003. tirdzniecības gadam nosaka ražošanas maksājumu apjomus cukura nozarē
                  (OV L 254, 4. lpp.), Komisijas 2002. gada 15. oktobra Regulas (EK) Nr. 1837/2002, ar ko 2001./2002. tirdzniecības gadam nosaka
                  ražošanas maksājumu apjomus, kā arī papildu maksājuma koeficientu cukura nozarē (OV L 278, 13. lpp.), Komisijas 2001. gada
                  11. oktobra Regulas (EK) Nr. 1993/2001, ar ko 2000./2001. tirdzniecības gadam nosaka ražošanas maksājumu apjomus cukura nozarē
                  (OV L 271, 15. lpp.), un Komisijas 2000. gada 12. oktobra Regulas (EK) Nr. 2267/2000, ar ko 1999./2000. tirdzniecības gadam
                  nosaka ražošanas maksājumu apjomus, kā arī papildu maksājuma aprēķina koeficientu cukura nozarē (OV L 259, 29. lpp.) spēkā
                  esamība – Aprēķina metode, kas izmantota, lai novērtētu visus zaudējumus, kas jāfinansē ar ražošanas maksājumu – Visu eksportēto
                  cukura daudzumu ņemšana vērā, lai noteiktu eksportējamo pārpalikumu, un tikai tādu daudzumu, kas tikuši nodrošināti eksporta
                  kompensācijas maksājumam, ņemšana vērā, lai noteiktu vidējo zaudējumu tonnai cukura
               
            Rezolutīvā daļa:
      
         
                  1)
               
               
                  
               
               
                  	Saskaņā ar Padomes 2001. gada 19. jūnija Regulas (EK) Nr. 1260/2001 par cukura tirgu kopīgo organizāciju 15. panta 1. punkta
                     c) apakšpunktu eksportējamā pārpalikumā ir ietverts cukura daudzums, uz kuru attiecas šis pants, kurš savukārt ir eksportēto
                     pārveidoto produktu sastāvā, par kuriem faktiski nav izmaksāta eksporta kompensācija.
                  
               
            Minētās regulas 15. panta 1. punkta d) apakšpunkts ir jāinterpretē tādējādi, ka jebkurš eksportēto produktu daudzums, uz kuru
         attiecas šis pants, neatkarīgi no tā, vai eksporta kompensācijas ir vai nav faktiski izmaksātas, ir jāņem vērā, nosakot vidējos
         zaudējumus par produkta tonnu.
      
      Izvērtējot 6. panta 4. un 5. punktu Komisijas 2002. gada 20. februāra Regulā (EK) Nr. 314/2002, ar ko paredz sīki izstrādātus
         noteikumus kvotu sistēmas piemērošanai cukura nozarē, kas attiecīgi grozīta ar Komisijas 2003. gada 27. jūnija Regulu (EK)
         Nr. 1140/2003 un Komisijas 2004. gada 9. janvāra Regulu (EK) Nr. 38/2004, nav konstatēta tādu faktoru esamība, kuri ietekmē
         tās spēkā esamību;
      
      
         
                  2)
               
               
                  
               
               
                  	izvērtējot Komisijas 2000. gada 12. oktobra Regulu (EK) Nr. 2267/2000, ar ko 1999./2000. tirdzniecības gadam nosaka ražošanas
                     maksājumu apjomus, kā arī papildu maksājuma aprēķina koeficientu cukura nozarē, Komisijas 2001. gada 11. oktobra Regulu (EK)
                     Nr. 1993/2001, ar ko 2000./2001. tirdzniecības gadam nosaka ražošanas maksājumu apjomus cukura nozarē, un Komisijas 2002. gada
                     15. oktobra Regulu (EK) Nr. 1837/2002, ar ko 2001./2002. tirdzniecības gadam nosaka ražošanas maksājumu apjomus, kā arī papildu
                     maksājuma koeficientu cukura nozarē, nav konstatēta tādu faktoru esamība, kuri ietekmē to spēkā esamību.
                  
               
            Komisijas 2003. gada 7. oktobra Regula (EK) Nr. 1762/2003, ar ko 2002./2003. tirdzniecības gadam nosaka ražošanas maksājumu
         apjomus cukura nozarē, un Komisijas 2004. gada 14. oktobra Regula (EK) Nr. 1775/2004, ar ko 2003./2004. tirdzniecības gadam
         nosaka ražošanas maksājumu apjomus cukura nozarē, nav spēkā.